als_Latn dik_Latn sag_Latn
aSport – Që besimi tek talentet në Shqipëri nuk është i madh, kjo dihet. Klubet preferojnë të paguajnë më mirë lojtarë të huaj, sesa të investojnë në moshat e tyre, çka në fakt po sjell dhe numrin gjithmonë e më të pakët të lojtarëve nga Superliga në Kombëtare. Por gjithashtu dihet që Vllaznia është mbështetur gjithmonë tek akademia e saj mjaft e njohur. Megjithatë klubi shkodran ka bërë ditën e sotme një lëvizje, që nuk ndodh shpesh në kampionatin shqiptar, madje hera e fundit që mund të ketë ndodhur në një klub kaq të madh është e vështirë për tu mbajtur mënd.
Fjala është për portierin 16-vjeçar Alen Sherri, i cili në ditën e sotme ka firmosur një kontratë profesioniste 2 vjeçare me ekipin e parë, me të drejtë zgjatjeje dhe për 3 vite të ardhshme. Skuadra dhe drejtuesit besojnë shumë tek ai, duke e shpërblyer dhe me këtë kontratë, të firmosur nga babai për faktin se Sherri është minoren. Se kur mund të fitojë mundësinë e parë në fushë ngelet për tu parë, por padyshim një hap i madh për të dhe për futbollin në Shqipëri është bërë.
You must be logged in to post a comment Login
als_Latn als_Latn eng_Latn